Polügraafiatööstuse Trust
Polügraafiatööstuse Trust oli 1949–1953 aastatel tegutsenud keskasutus, millele allusid Eesti NSV trükitööstusettevõtted. 1949. aastal likvideeriti Eesti NSV Riiklik Kirjastuskeskus (ENSV MN määrusega nr 142, 10.03.1949) ja moodustati Eesti NSV Ministrite Nõukogu juures asuv Polügraafiatööstuse, Kirjastuste ja Raamatukaubanduse Valitsus (ENSV MN määrusega nr 982, 15.12.1949). Eesti NSV Ministrite Nõukogu juures asuva Polügraafiatööstuse, Kirjastuste ja Raamatukaubanduse Valitsuse juhataja käskkirjaga (nr A-7, 12.11.1949) moodustati senise Eesti NSV Riikliku Kirjastuskeskuse Polügraafiatööstuse Peavalitsuse baasil Eesti NSV Ministrite Nõukogu juures asuva Polügraafiatööstuse, Kirjastuste ja Raamatukaubanduse Valitsuse alluvuses Polügraafiatööstuse Trust, mille põhikiri kinnitati Eesti NSV Ministrite Nõukogu j.a. PKRV juhataja käskkirjaga nr A-26, 30.11.1949. 1949. aastal Polügraafiatööstuse Trusti alluvusse kuulusid järgmised ettevõtted: Trükikoda "Kommunist" Tallinnas Trükikoda "Ühiselu" Tallinnas Trükikoda "Oktoober" Tallinnas Trükikoda "Punane Täht" Tallinnas Trükikoda "Tööstustrükk" Tallinnas Köitekoda "Iluköide" Tallinnas ENSV Trükivärvitööstus Tallinnas Trükikoda "Tartu Kommunist" Tartus Trükikoda "Hans Heidemanni nimeline trükikoda" Tartus Trükikoda "Noor-Eesti" Tartus - 15.07.1950 nimetati trükikojaks "Pioneer". Haapsalu Graafikatööstus Trükikoda "Koit" Narvas Trükikoda "Hiiutrükk" Kärdlas Trükikoda "Jõgevatrükk" Jõgeval Trükikoda "Jõhvitrükk" Jõhvis Trükikoda "Kaevur" Kohtla-Järvel Trükikoda "Sakala" Viljandis - 10.07.1950 nimetati trükikojaks "Bolševik" Trükikoda "Pärnutrükk" Pärnus Paide trükikoda Trükikoda "Ühistöö" Rakveres Trükikoda "Valgatrükk" Valgas Trükikoda "Täht" Võrus "Saarte Trükikoda" Kuressaares Polügraafiatööstuse Trust pidi organiseerima kõigisse rajoonikeskustesse kohalike rajooniajalehtede väljaandmiseks trükikojad.1950. aastal ENSV MN korraldusega (1374-k, 08.12.1950) kinnitati Polügraafiatööstuse Trusti täiendavate rajoonilehtede trükikodade loetelu: Trükikoda nr 24 Loksal - ajaleht "Leninlik Lipp" Trükikoda nr 25 Keilas - (endine trükikoda "Külvaja") - ajaleht “Bolševistlik Sõna”, hiljem “Kollektiivne Töö” Trükikoda nr 26 Kiviõlis - ajaleht "Stahhaanovlik Töö" Trükikoda nr 27 Tapal - ajaleht „Edasi Kommunismile Trükikoda nr 28 Kosel - ajaleht "Oktoobri Võit" Trükikoda nr 29 Väike-Maarjas - ajaleht "Kommunismi Koit" Trükikoda nr 30 Raplas - ajalehed "Ühistöö", "Rapla Novaator" ja "Stalinlik Sõprus" Trükikoda nr 31 Märjamaal - ajaleht "Kolhoosi Tõde" Trükikoda nr 32 Lihulas - ajaleht "Koit" Trükikoda nr 33 Türil - ajaleht "Leek" Trükikoda nr 34 Mustvees - ajaleht "Oktoobri Tee" Trükikoda nr 35 Kallastes - ajaleht "Nõukogude Küla" Trükikoda nr 36 Põltsamaal - ajaleht "Kiir" Trükikoda nr 37 Vana-Vändras - ajaleht "Sotsialismi Võit" Trükikoda nr 38 Pärnu-Jaagupis - ajaleht "Töösangar" Trükikoda nr 39 Suure-Jaanis - ajaleht "Oktoobri Lipp" Trükikoda nr 40 Kilingi-Nõmmes - ajaleht "Kolhoosi Tee" Trükikoda nr 41 Elvas - ajaleht "Uus Tee" Trükikoda nr 42 Abjas - ajaleht "Kommunaar" Trükikoda nr 43 Otepääl - ajaleht "Kommunismi Lipp" Trükikoda nr 44 Põlvas - ajaleht "Bolševistlik Lipp" Trükikoda nr 45 Räpinas - ajaleht "Nõukogude Patrioot" Trükikoda nr 46 Tõrvas - ajaleht "Uus Elu" Trükikoda nr 47 Antslas - ajaleht "Kolhoosi Elu" Trükikoda nr 48 Vastseliinas - ajaleht "Kolhoosi Küla" Trükikoda nr 49 Orissaares - ajaleht "Punalipp" 1951. aasta lõpuks rakendati nendest tööle 21 trükikoda 1952. aastal 4 uut trükikoda ja 1953 aasta I kvartalis üks trükikoda. 19.05.1953 likvideeriti Polügraafiatööstuse Trust ja 26.05.1953. aastal anti tema funktsioonid ja asjaajamine üle ENSV Kultuuriministeeriumi Kirjastuste ja Polügraafiatööstuse Peavalitsusele.